open-index/open-wikipedia-markdown huggingface dataset:
Lauren London

She ben-aghteyr as craishteyder Americaanagh ee **Lauren Nicole London** (ruggit er 5 Nollick 1984). Ta enney share er London son e paartyn ayns filmyn as claareeyn çhellveeish lheid as *[[ATL (fillym)|ATL]]* (2006), ''This Christmas'' (2007), *[[Madea's Big Happy Family (fillym)|Madea’s Big Happy Family]]* (2011), *[[Baggage Claim (fillym)|Baggage Claim]]* (2013), *[[The Game (straih hellveeish Americaanagh)|The Game]]* (2013-2015), *[[Games People Play (straih hellveeish 2019)|Games People Play]]* (2019), as *[[Without Remorse (fillym)|Without Remorse]]* (2021).

Ayns 2022, ren London as PUMA co-obbraghey ry-cheilley er y çhalee L.A Love Story. Ta çhaglym cullee coshey as eaddeeyn geddyn ard-smooinaght voish e balley dooghyssagh, Los Angeles. Ta meeryn taishbyney e eear-vyrneen Nipsey Hussle, hooar baase rere lhott gunney er 31 Mayrnt 2019 ayns Los Angeles.

## Imraaghyn

## Kianglaghyn magh

* 
*
Margaret Atwood

She feelee, noa-skeealagh, cremeyder lettyragh, screeudeyr traaght, ynseyder, sheerloayreyder er son y çhymmyltaght, as ynlaghteyr Canadagh ee **Margaret Eleanor Atwood** (ruggit er 18 Sauin 1939). Voish y vlein 1961, t'ee er ny hoilshaghey magh 18 lioaryn dy ghaanyn, 11 lioar neu-farskeealaght, nuy çhaglymyn y farskeealaght ghiare, hoght lioaryn paitçhyn, daa noaskeeal graafagh, as shiartanse dy lhiegganyn faastan beg jeh'n eeleeaght as y far-skeealaght. Ta Atwood er ny chosney shiartanse d'aundyryn as onnoryn son e screeuynyn, goaill stiagh daa Aundyr Booker, Aundyr Arthur C. Clarke, Aundyr yn Ard-chiannoort, Aundyr Franz Kafka, Aundyryn Ven-phrinse yn Astoor, as Aundyryn Ard-obbyr Heihill voish ny National Book Critics as PEN Center USA. Ta kuse jeh ny h-obbragheyn eck er ny ve jeshit da filmyn as da'n çhellveeish.

Ta obbraghyn Atwood goaill stiagh caghlaa cooish, lheid as y keintys as yn enney, y chraueeaght as feayn-skeealyn, cummaght y ghlare, caghlaa emshyraght, as "politickaght y reirid". T'ee tayrn ard-smooinaght da ny daanyn eck voish feayn-skeealyn as shee-skeealyn as ee cleaynit roo voish eash yn aegid eck.

She bunneyder Aundyr Feeleeaght Griffin as Treisht Screeudeyryn y Chanadey t'ee. Chammah's shen, she ynlaghteyr er y ghreie LongPen as ny çhaghnoaylleeaghtyn bentyn rish ta lhiggey da foddey-screeu docamadyn.

## Imraaghyn

## Kianglaghyn magh

* 
* Ynnyd-eggey oikoil y Margaret Atwood Society
* 
*
Rita Coolidge

She ellyneyr recortyssee Americaanagh ee **Rita Coolidge** (ruggit er 1 Boaldyn 1945). Car ny 1970yn as ny 1980yn, va ny h-arraneyn eck er kaartyn pop-chiaull, kiaull çheerey, kiaull co-emshiragh aasit, as snag-chiaull jeh'n earishlioar *[[Billboard (earishlioar)|Billboard]]*, as chossyn ee daa Aundyr Grammy marish e co-chiaulleyder as e fer sheshee Kris Kristofferson. Ta e recortyssyn goaill stiagh "(Your Love Keeps Lifting Me) Higher and Higher," "We're All Alone", "I'd Rather Leave While I'm in Love", as y cooish-arrane da fillym James Bond *[[Octopussy]]* ayns 1983, "All Time High".

## Imraaghyn

## Kianglaghyn magh

* 
* Rita Coolidge er A&M Records
* Jysk-oaylleeaght ny recortyssyn er IMDb
Linda Zetchiri

She cloieder badmyntyn Bulgeyragh ee **Linda Zetchiri** (; ruggit er 27 Jerrey Souree 1987). Ren ee cloie ayns singylyn ny mraane ec Cloiaghyn Olympagh y Touree ayns 2016 as 2020.

## Imraaghyn
Dick Powell

She aghteyr, kiaulleyder, gienteyder, stiureyder, as kione seyrlann Americaanagh va **Richard Ewing Powell** (14 Sauin 1904 – 2 Jerrey Geuree 1963). Ga dy daink rolteenys er myr cloieder aittys kiaullee, haishbyn eh yn ym-schleioilid as haink er dy ve ny er toshee shickyr, cloie ayns shaleeyn jeh'n torçh drameydagh. She eshyn va'n chied aghteyr cloie yn cronneyder Philip Marlowe er y scaailan.

## Kianglaghyn magh

*
Howard Higman

She sheshoayllee Americaanagh va **Howard Higman** (25 Averil 1915 – 22 Sauin 1995). Ta enney er myr bunneyder y Conference on World Affairs ("Co-choyrle ny Cooishyn Dowanagh") ayns 1948.

## Imraaghyn
Walenty Wańkowicz

She peinteyr Polynnagh jeh bun Belarooshagh va **Walenty Wilhelm Wańkowicz** (, ; 14 Toshiaght Arree 1799 ayns Kałużyce &ndash; 12 Boaldyn 1842 ayns Paarys). Ren eh studeyryssyn ec y Cholleish Yeeseynagh ayns Polotsk, Ollooscoill Wilno as Colaashtey Impiroil ny h-Ellynyn ayns Caayr Pheddyr. Ren eh gientyn, mastey reddyn elley, co-chaslys ard-ghooagh jeh Adam Mickiewicz (1827–28).

## Eiraght
Ta Wańkowicz coontit 'sy Velaroosh myr fer jeh peinteyryn y 19oo eash smoo scanshoil as bun Belarooshagh oc. Ta lhiaght da ayns e chooinaght ayns Minsk.

Ta Thie Vankovich / Thie Wańkowicz, thie ooasle y lught-thie Wańkowicz family, ny hie tashtee ayns ayrn shendeeagh Minsk.

## Co-chaslyssyn reiht

File:Walenty Wańkowicz - Karol Lipiński.png|Karol Lipiński (1822)
File:Wańkowicz Adam Mickiewicz.jpg|Adam Mickiewicz (1828)
File:Wańkowicz Maria Szymanowska.jpg|Maria Szymanowska (1828)
File:Walenty Wankowicz Kobieta układajaca pasjansa 1829.jpg|*Ben ta Cloie Solitaire* (1829)


## Imraaghyn
* M. Domański, *Walenty Wańkowicz - artysta i przyjaciel Mickiewicza*, "Rota", 1997 nr 4.
* Jan Marek Giżycki, *Materyały do dziejów Akademii Połockiej i szkół od niej zależnych*, 1905

## Imraaghyn
Anna Christian

She daawheeylleyder ratçhal Manninagh ee **Anna Elizabeth Christian** (ruggit er 6 Luanistyn 1995). T'ee ratçhal lesh y wirran UCI Women's Team Le Col–Wahoo. Ren ee ratçhal ec y UCI Road World Championships, 2014.

Haink er Christian dy ve ny feniagh ayns ny British National Road Race Championships ayns 2013. Ayns Jerrey Fouyir 2014 v'eh fogrit magh dy beagh ee goll stiagh ayns fwirran Wiggle–Honda ayns 2015. She shuyr ee lesh y daawheeylleyder elley Mark Christian. Ec y Tour of Wolds ayns 2017 haink Christian stiagh 'sy nah ynnyd. Ayns 2017 chossyn ee yn chied British National Time Trial Championships da mraane fo-23 'sy çheer ghooghys eck ayns Mannin.

## Imraaghyn
Johannes Dantiscus

She aspick flahoil Warmia as Aspick Chełmno (Culm) va **Johannes Dantiscus** (; ; 1 Sauin 1485 – 27 Jerrey Fouyir 1548). Ayns enney e hirveishyn diploamagh son ny reeghyn Polynnagh, ta'n enmys "**Ayr y Diploamys Polynnagh**" bronnit er.

Ta'n seal persoonagh echey, as coip jeh soit ayns Lioarlannyn Ollooscoill Stanford, cur yn ennym *Ioannes De Curiis, Pruss. Varmien* er marish armyssyn Katherine Noo, Yacob Noo, as Pheddyr Noo.

## Beashnys
Va Dantiscus ruggit ayns Danzig (Gdańsk), ayns Reeriaght y Pholynn. She *von Höfen* va'n sliennoo echey, tra va *Flachsbinder* ny ennym keirdey echey as eh çheet ass traght teaddeydys ("kiangleyder lhieen" dy lettyragh) y çhennayr echey. Ghow Johannes y far-ennym Dantiscus son dy haishbyney dy nee seyraanagh Danzig () v'eh raad va'n ayr echey ny imleyder as ny varçhan.

Ghow eh jerrey rish e studeyryssyn ec scoill skeerey ayns Grudziądz (Graudenz), as hie er oaie jannoo studeyryssyn ayns Greifswald hoshiaght as, lurg shen, ayns Kraków raad hooar eh e cheim.

Car e studeyryssyn, haink er Dantiscus y jeigeyr dy ve kianglt rish cooyrt reeoil Ree Yuan I Albert y Pholynn, as ghow eh ayrn ayns turryssyn caggee noi ny Turkee as ny Moldaavee. Feie 30 bleeaney, she diploamagh reeoil as y scrudeyr reeoil v'eh.

Ghow Dantiscus ayrn ayns co-chruinnaght Veen ayns 1515 er çheu Ree Sigismund I. Ayns Veen, v'eh jeant reejerey liorish yn impir son e hirveishyn as v'eh jeant fer ooasle.

Haink er Johannes dy ve ny chanoanagh, lurg shen ny aspick er Chełmno, as ny s'anmey ny aspick er Warmia. Shimmey daan screeu eh, y chooid smoo 'sy Ladjyn, as eh coontit myr fer jeh ny feeleeyn smoo ard-yindyssagh. Mastey ny h-obbraghyn ren eh, ta e hene-veashnys *Vita Joannis de Curiis Dantisci* ("The Life of Johannes of the Danzig Church") coontit ny mast'oc.

Chammah's shen, dreill eh freggyrtys gastey rish sleih as undinyssyn ard-ghooagh er feie'n Oarpey chammah as rish e gheiney mooinjerey. Ta thousaneyn jeh ny lettyraghyn echey eddyr 1500 as 1548 foast er mayrn. Er y chooid smoo, screeu Dantiscus 'sy Ladjyn as 'sy Ghermaanish, agh chur eh failt rish lettyraghyn 'sy Pholynnish as ayns çhengaghyn elley chammah.

Hooar eh baase ayns Lidzbark (Heilsberg) as eh 63 bleeaney d'eash.

## Imraaghyn

## Kianglaghyn magh
* Tashtlann er co-reggyrtys as obbraghyn Dantiscus, 'sy Vaarle as 'sy Pholynnish
* Obbraghyn 'sy Ladjyn
* Rolley co-reggyrtee 
* [Obbraghyn liorish Johannes Dantiscus](https://polona.pl/search/?query=Jan_Dantyszek&filters=creator:%22Dantyszek,_Jan_(1485--1548)%22,public:1,hasTextContent:0) 'sy lioarlann vun-earrooagh Polona
Quaoar

**Quaoar** (enmyssey myn-phlanaid: **50000 Quaoar**; enmyssey shallidagh: ), she planaid crivassanagh t'eh. T'eh ny lhie ayns cryss Kuiper, ard jeh myn-phlanaidee çheu hoal jeh Neptioon. She red neu-aavuilltagh (cubewano) t'eh, as t'eh mysh 1,110 km (690 mi) er crantessen, mysh lieh crantessen Pluto. V'eh feddynit magh ec ny rollageyderyn Americaanagh Chad Trujillo as Michael Brown ec Reayrtlann Palomar er 4 Mean Souree 2002. Ta cowraghyn yn ushtey riojit er eaghtyr Quaoar er ny ve feynnit magh, as t'eh cur sannish da jargaght y feayr-volcaanaghys er Quaoar. Ta kuse veg dy veetane er yn eaghtyr echey, red ta jargal ec ny corpaneyn smoo ny lomarcan ayns cryss Kuiper.

Cha nel agh un eayst ec Quaoar (choud's ta fys ain), Weywot, va feddynit magh ec Brown ayns Toshiaght Arree 2007. Ta'n daa chorpane enmyssit ass figgyryn feayn-skeealleydagh sleih Tongva, eggys Americaanagh Dooghyssagh ayns jiass California. She Quaoar y jee crootagh lesh ny Tongva as she Weywot ec vac. Ayns Toshiaght Arree 2023, ren rollageyderyn fogrey magh feddynys corys fainney mygeayrt Quaoar ec ny smoo na daa cheayrt chagliagh Roche, as eh cur y lane fo jerkallyssyn sheiltynagh.

## Imraaghyn
Claudia Doumit

She ben-aghteyr Austrailagh ee **Claudia Doumit** (ruggit er 2 Boaldyn 1992). Chloie ee Jiya Marri 'sy straih NBC *[[Timeless (straih hellveeish)|Timeless]]* as ta enney share urree son e paartyn myr Farah Karim voish *[[Call of Duty: Modern Warfare (gamman-feeshan 2019)|Call of Duty: Modern Warfare]]* as myr Victoria Neuman voish y straih vunneydagh liorish Amazon Prime Video *[[The Boys (straih hellveeish)|The Boys]]*.

## Imraaghyn

## Kianglaghyn magh
* 
*
Antonia Freya Lydia

She craishteyder as cleayneyder meanyn sheshoil Germaanagh ee **Antonia Freya Lydia** (ruggit er 25 Jerrey Souree 1997). Haink ard-ghoo urree kyndagh rish e coontyssyn er yn eddyr-voggyl, lheid as Instagram, raad t'ee rheynn fotografyn fassan, cullee snaue, as fo-eaddagh ben. She craishteyder cowrey lesh y colught fassan Lounge Underwear.

## Kianglaghyn magh

*
*
Georg Joachim Rheticus

She maddaghteyr, rollageyder, kaartgrafee, jantagh greieyn lhuingysseyraght, cliaghteyr lheihys, as ynseyder va **Georg Joachim de Porris**, ny **Rheticus** dy mennick (16 Toshiaght Arree 1514 – 5 Nollick 1576). Ta enney share er son e haabylyn trooaneaghtagh as myr yn ynrican scollag lesh Nicolaus Copernicus. Chur eh rish soilshaghey magh e ard-obbyr *[[De revolutionibus orbium coelestium]]* (*Er Çhyndaayssyn ny Cruinnaghyn Niauoilagh*).

## Obbraghyn

**Narratio prima de libris revolutionum Copernici* (1540)
**Tabula chorographica auff Preussen und etliche umbliegende lender* (1541)
**De lateribus et angulis triangulorum* (marish Copernicus; 1542)
**Ephemerides novae* (1550)
**Canon doctrinae triangulorum* (1551)
**Epistolae de Terrae Motu* (posthumous)

## Imraaghyn

## Kianglaghyn magh
* Ard liorish Scienceworld er Rheticus
* Christian Pinter: Der erste Kopernikaner
Richard Mead

She lhee Sostynagh va **Richard Mead** (11 Luanistyn 1673 – 16 Toshiaght Arree 1754). Va'n obbyr echey, *A Short Discourse concerning Pestilential Contagion, and the Method to be used to prevent it* (1720), jeh scansh henndeeagh ayns tushtey doghanyn so-chur.
Faith Schroder

She ben-aghteyr, craishteyder, as daunseyr Americaanagh ee **Faith Schroder** (ruggit er 8 Luanistyn 2001). Ta enney urree son e paart 'sy straih *[[Shake It Up (straih hellveeish Americaanagh)|Shake It Up]]* lesh y Disney Channel as kyndagh rish ny h-ayrnyn ghow ee ayns claareeyn lheid as *[[Good Day L.A.]]*. She 'neen lesh yn aghteyr Ricky Schroder t'ee.

## Kianglaghyn magh
*
*
*
Diane von Fürstenberg

She kiaddeyder fassan Belgagh ee **Diane von Fürstenberg** (ruggit myr **Diane Simone Michele Halfin** er 31 Nollick 1946). Ta enney share urree kyndagh rish y ghooyn filltagh. Haink ard-ghoo urree hoshiaght tra ren ee poosey stiagh ayns 1969 'sy reeraghtys flahoil Germaanagh Reeraghtys Fürstenberg, myr ben heshee Prinse Egon von Fürstenberg. Voish nyn scarrey ayns 1972 as nyn scarrey leighoil ayns 1983, t'ee foast goaill ymmyd jeh ennym y reeraghtys shen.

## Imraaghyn

## Kianglaghyn magh
*
Tobias Mayer

She rollageyder Germaanagh va **Tobias Mayer** (17 Toshiaght Arree 1723&ndash;20 Toshiaght Arree 1762). Ta ard-ghoo er son e studeyryssyn ren eh er yn Eayst.

V'eh ruggit ayns Marbach, ayns Württemberg, as troggit ayns Esslingen ayns drogh huittymyssyn. V'eh ny vaddaghteyr hene-ynsit, as chossyn eh faill vioghee lesh ynsaghey yn vaddaght as eh foast ny aegid. Va daa obbraghyn towse-oaylleeagh bunneydagh soilshit magh echey tra hie eh stiagh ayns undinys kaartgraafagh J. B. Homann ayns Nuremberg ayns 1746. Tra v'eh ayn, chur eh stiagh ram lhiassaghyn 'sy chaarteyrys as chossyn eh enney sheansagh chur rish e reihys ayns 1751 dys caair y tarmaynys as y vaddaght ec Ollooscoill Göttingen. Ayns 1754 haink er dy ve ny oaseir er y reayrtlann raad ren eh obbraghey derrey e vaaish ayns 1762.
Sofia Carson

She ben-aghteyr as arraneyder Americaanagh ee **Sofía Daccarett Char** (ruggit er 10 Averil 1993), ta ennit dy keirdey myr **Sofia Carson**. She myr roltag goaldagh 'sy straih *[[Austin & Ally]]* liorish y Disney Channel va'n chied chloie eck er y çhellveeish. Ayns 2015, hooar ee enney myr Evie, neen lesh yn Evil Queen (y Drogh Venrein), 'sy fillym fansee kiaullee *[[Descendants (fillym 2015)|Descendants]]* liorish Disney, as ny s'anmey ren ee aavioghey yn paart eck ayns ny filmyn eiyrtyssagh. Voish shen, t'ee er ny chloie 'sy fillym drama romansagh *[[Purple Hearts (fillym 2022)|Purple Hearts]]* (2022) liorish Netflix.

Ren Carson e toshiaght chiaullee ayns 2015 lesh yn albym cassan-sheean da *Descendants*, as 'sy vlein cheddin skeayl ee magh y singyl "Rotten to the Core". Ayns 2016, ren ee fo-screeu rish Hollywood Records, as skeayl ee e chied hingyl lioree hene, "Love Is the Name". Ayns 2022, skeayl ee magh e chied albym heyrlann epenmyssagh. Y vlein cheddin, chloie ee yn arrane "Applause" va screeuit ec Diane Warren da'n fillym *[[Tell It Like a Woman]]*.

## Imraaghyn

## Kianglaghyn magh

* 
*
Booboo Stewart

She aghteyr Americaanagh eh **Nils Allen** "**Booboo**" **Stewart Jr.** (ruggit er 21 Jerrey Geuree 1994). Ta enney er son e phaart myr Seth Clearwater 'sy straih fillym *[[The Twilight Saga (straih fillym)|The Twilight Saga]]*, myr Warpath ayns *[[X-Men: Days of Future Past]]*, myr Jay 'sy straih fillym çhellveeish *[[Descendants (kiartys dellal)|Descendants]]* liorish Disney as myr Willie ayns *[[Julie and the Phantoms]]*.

## Imraaghyn

## Kianglaghyn magh

* 
*
Fivel Stewart

She ben-aghteyr as arraneyder Americaanagh ee **Trente Heavyn** "**Fivel**" **Stewart** (ruggit er 4 Sauin 1996). Haink enney mooar urree da'n chied cheayrt tra ren ee cloie Izzie ayns tree imbaghyn jeh'n straih *[[Atypical]]* (2018–2021) liorish Netflix. Rere 2022, t'ee cloie 'sy straih *[[The Recruit (straih hellveeish Americaanagh)|The Recruit]]* liorish Netflix.

## Kianglaghyn magh

*
Cameron Boyce

She aghteyr Americaanagh va **Cameron Mica Boyce** (28 Boaldyn 1999 – 6 Jerrey Souree 2019). Hoshee yn coorse echey myr aghteyr paitçhey raad chloie eh ayns ny filmyn *[[Mirrors (fillym 2008)|Mirrors]]* as *[[Eagle Eye]]* (y daa jeu ayns 2008), gollrish y fillym aittys *[[Grown Ups (fillym)|Grown Ups]]* (2010) as e fillym eiyrtyssagh voish 2013. Haink y chied ard-phaart echey 'sy straih aittys *[[Jessie (2011 TV series)|Jessie]]* (2011–2015) er y Disney Channel.

Goll er oaie gobbraghey marish Disney, hooar Boyce ny smoo enney myr Carlos, fer jeh ny karacteyryn enmyssagh 'sy 'sy straih filmyn fansee kiaullee *[[Descendants (kiartys dellal)|Descendants]]*. Chloie eh ayns dagh fer jeh'n tree filmyn eddyr 2015 as 2019, chammah's ayns çheu-veanyn eigsoylagh elley. Chloie eh yn paart enmyssagh dy Jake 'sy nah as 'sy trass imbagh jeh'n straih *[[Jake and the Never Land Pirates]]* (2012–2014) liorish Disney Junior. Va ard-phaart ec Boyce 'sy straih aittys *[[Gamer's Guide to Pretty Much Everything]]* (2015–2017) liorish Disney XD.

Roish çheet magh y fillym *[[Descendants 3]]* ayns 2019, hooar Boyce baase as eh 20 bleeaney d'eash kyndagh rish crampyssyn voish y çhingys tuittymagh. Lurg e vaaish, va'n kione-phaart echey 'sy fillym creauagh *[[Runt (fillym)|Runt]]* (2020) as she aghteyr cadjin v'eh er y straih creauagh erskyn-dooghyssagh *[[Paradise City (straih hellveeish)|Paradise City]]* (2021) liorish Amazon Prime Video.

## Imraaghyn

## Kianglaghyn magh

*
Gliese 667 Cc

She planaid neughrianagh **Gliese 667 Cc** (ennit chammah myr **GJ 667Cc**, **HR 6426Cc**, ny **HD 156384Cc**) ta cruinlaghey çheusthie jeh cryss vaghagh y rollage chrivassanagh yiarg Gliese 667 C, ta ny oltey jeh'n chorys tree rollageyn Gliese 667, mysh 23.62 sollys-vleeantyn (7.24 parsecyn; 223.5 trillioonyn dy chilomeaderyn) foddey ersooyl jeh'n Chruinney ayns co-hollys rollageagh y Scorp. Va'n planaid neughrianagh feddynit magh rere aght bieauid raadeeoil, voish towshanyn bieauid raadeeoil trooid cronnaghey er arraghyn Doppler ayns spectrum moir-rollage y phlanaid.

## Jeeagh er neesht

*KELT-4Ab, planaid neughrianagh ayns corys tree rollageyn elley

## Imraaghyn
TRAPPIST-1e

She planaid neughrianagh ooirragh eh **TRAPPIST-1e**, ta enmyssit chammah myr **2MASS J23062928-0502285 e**. Rere glout, t'eh cosoylagh rish y Dowan as t'eh cruinlaghey çheusthie jeh cryss vaghagh y rollage chrivassanagh feer-feayr TRAPPIST-1 mysh 40 sollys-vleeantyn (12 parsecyn; 380 trillioonyn dy chilomeaderyn; 240 trillioonyn dy veeillaghyn) veih'n Dowan ayns co-hollys rollageagh yn Ymmyrkagh Ushtey. Ren rollageyderyn feddyn magh y planaid liorish yn aght tessenagh, raad ta rollageyderyn jannoo towshan yn cowrey dullyr ta taghyrtyn as y planaid goll beealloo yn rollage.

Va'n planaid neughrianagh feddynit mastey shiaght shiaght planaidyn neughrianagh noa ta cruinlaghey yn rollage liorish sooillaghtyn veih Fodreayrtan Spoar Spitzer. Ta tree planaidyn as ny shiaght (*e*, *f*, as *g*) soit 'sy chryss vaghagh. Ta TRAPPIST-1e cosoylagh rish y Dowan rere glout, crantessen, trimmid, ym-hayrn, çhiassid, as flusk rollageagh. T'eh shickyrit chammah dy vel aeraght seyr veih bodjallyn lesh hiddragien s'earrooagh. Rere shen, s'liklee dy vel aeraght chumir echey gollrish ny planaidyn ooiragh ayns Corys ny Greiney. 

Ayns Mee Houney 2018, ren ronseyderyn cronnaghey dy nee TRAPPIST-1e y planaid 'sy chorys TRAPPIST ta ny smoo cosoylagh rish y Chruinney as dy vel eh liklee dy nee planaid mooiragh t'ayn. Chammah's shen, ta TRAPPIST-1e coontit mastey ny planaidyn as jargaght yn yn-vaghey s'yrjey echey.

## Imraaghyn
Wolf 1061c

She planaid neughrianagh ta **Wolf 1061c**. T'eh cruinlaghey çheusthie jeh cryss vaghagh y rollage chrivassanagh yiarg Wolf 1061 'sy cho-hollys rollageagh Ophiuchus, mysh 13.8 sollys-vleeantyn voish y Chruinney. Rere shen, t'eh ny wheiggoo planaid neughrianagh shickyrit yn-vaghey, foddee, s'niessey da'n Chruinney (lurg Proxima Centauri b, Ross 128 b, Luyten b as Tau Ceti e). T'eh ny nah phlanaid ayns oardagh voish e voir-rollage ayns corys tree planaidyn, as ta amm cruinlagh echey er 17.9 laaghyn. Ta Wolf 1061c rang-oardit myr planaid neughrianagh jeh'n torçh sur-Chruinney er yn oyr dy vel e chrantessen ny smoo na 1.5 *R*🜨.

## Imraaghyn
William Pennell

She aghteyr goo as arraneyder trome-ghooagh Americaanagh va **William Pennell** (3 Mayrnt 1889 – 5 Mean Fouyir 1956). She lesh va goo bunneydagh y characteyr Bluto ayns ny giare-filmyn bioghit *[[Popeye]]* va gientit ec Fleischer Studios. Ec y traa shen, va Pennell goaill arraneyn ayns kiaraid arraneagh va ymmydit ec Paramount Pictures. Hie Gus Wickie stiagh ayns ynnyd Pennell myr Bluto ayns 1935.

## Imraaghyn

## Kianglaghyn magh
*
She (albym Wendy Matthews)

She ***She*** y hoghtoo albym seyrlann va skeaylt magh liorish yn arraneyder Austrailagh Wendy Matthews ayns Mee Houney 2008. Ta *She* ny haglym persoonagh jeh ny h-arraneyn share lhee liorish mraane chur breeaghys j'ee harrish ny bleeantyn, goaill stiagh arraneyn liorish Bonnie Raitt, Aretha Franklin, Chrissie Hynde, Joni Mitchell as Buffy Sainte-Marie. T'ah ny chied albym seyr er e lipaid hene, "Barking Bear Records".

## Rolley raneyn
# Fallen Angels – 3:48 (Buffy Sainte-Marie voish Coincidence and Likely Stories
# Cherokee Louise – 4:23 (Joni Mitchell voish Night Ride Home)
# Four Strong Winds – 4:02 (Ian and Sylvia, Four Strong Winds)
# She – 3:38 (Emmylou Harris voish Luxury Liner)
# 'Til You Come Back To Me – 3:02 (Aretha Franklin, Until You Come Back to Me)
# Kid – 3:57 (The Pretenders, voish Pretenders (albym))
# Silverblue – 3:03 (Linda Ronstadt voish Prisoner in Disguise)
# Fruits Of My Labour – 3:41 (Lucinda Williams voish World Without Tears)
# Faithless Love – 3:28 (Linda Ronstadt voish Heart Like a Wheel)
# 99 Pounds – 2:47 (Ann Peebles voish Straight from the Heart)
# Life Is A Red Wagon – 4:17 (Jane Siberry voish Bound by the Beauty)
# Home – 3:28 (Bonnie Raitt voish Sweet Forgiveness)

## Imraaghyn
Królowa dram

Ta ***Królowa dram*** () ny chied albym seyrlann liorish yn arraneyder Polynnagh Sanah. Va'n albym skeaylt magh er 8 Boaldyn 2020 trooid Magic Records. Ren eh roshtyn earroo nane er kaart albymyn y Pholynn. Chammah as arraneyn noa, ta'n albym goaill stiagh shey arraneyn v'er e chied chereneen sheeynt *Ja na imię niewidzialna mam* (2019). Va'n albym gientit ec Paweł Odoszewski, Thomas Martin Leithead-Docherty (Tom Martin), Dominic Buczkowski-Wojtaszek, Kuba Galiński, Bogdan Kondracki, Marcel Závodi, Christian Eberhard, Andrei Idu, Czarny HIFI, Michał Pietrzak, KNOXA as The Maneken.

Haink tree singylyn magh roish yn albym: hie yn chied hingyl "Szampan" dys baare kaartyn singylyn y Pholynn feie kiare shiaghtinyn neulhiantagh as eh ny chied earroo nane lesh Sanah er y chaart, as hie yn nah hingyl "Melodia" dys y vaare ec earroo nane chammah. Va'n arrane enmyssagh skeaylt magh myr y trass singyl voish yn albym.
La Diva (albym Aretha Franklin)

Ta ***La Diva*** ny 25oo albym seyrlann liorish yn arraneyder Americaanagh Aretha Franklin. Va'n albym skeaylt magh er 6 Mean Fouyir 1979 liorish Atlantic Records. V'eh ny albym jerrinagh ren ee marish Atlantic lurg 19 albymyn bunneydagh jeant oc. Cha row rah traghtee ec yn albym as yn arraneyder jannoo eiyrtys freggyrt y yannoo liorish shalee disco-yeerit lesh y ghienteyder Van McCoy. She *La Diva* va'n obbyr yerrinagh ec McCoy roish my dooar eh baase ayns Mean Souree yn vlein cheddin.

T'eh ny hassoo myr yn albym s'inshley as s'messey rere creckyn mastey catalog Franklin lesh Atlantic Records. Ren "Ladies Only" roshtyn earroo 33 er kaart singylyn R&B liorish yn earishlioar *[[Billboard (earishlioar)|Billboard]]* tra ren y singyl eiyrtyssagh, "Half A Love", roshtyn earroo 65. Va'n albym recortyssit ec mullagh hooagh Franklin, as t'eh goaill stiagh tree obbraghyn lioree hene chammah as fer liorish e mac shinney, Clarence Franklin.

## Rolley raneyn
### Çheu nane
#"Ladies Only" (Aretha Franklin) – 5:15
#"It's Gonna Get a Bit Better" (Lalome Washburn) – 5:20
#"What If I Should Ever Need You" (Charles H. Kipps) – 3:32
#"Honey I Need Your Love" (Aretha Franklin) – 2:45
#"I Was Made for You" (Clarence Franklin) – 4:03

### Çheu jees
#"Only Star" (Aretha Franklin) – 5:04
#"Reasons Why" (Skip Scarborough, Wanda Hutchinson, Wayne Vaughan) – 3:55
#"You Brought Me Back to Life" (Van McCoy) – 4:24
#"Half a Love" (Zulema Cusseaux) – 5:25
#"The Feeling" (Van McCoy) – 4:45

## Imraaghyn
Sara Bertolasi

She ymmyrtagh Iddaalagh ee **Sara Bertolasi** (ruggit er 29 Averil 1988). Ec Cloiaghyn Olympagh y Touree, 2012, ren ee cohirrey ayns piyr neustiurit ny Mraane marish Claudia Wurzel. Ec Cloiaghyn Olympagh y Touree, 2016, en ee cohirrey 'sy chloie cheddin marish Alessandra Patelli. V'ee ny commagh jeh hoght mraane yn Iddaal chossyn boyn argid ec Feniaghtyssyn Ymmyrt yn Oarpey, 2012, er ushtaghyn dooghyssagh ayns Varese. Ren ee as Wurzel cosney boyn ooha ec Feniaghtssyn Ymmyrt yn Oarpey, 2021.

## Imraaghyn
Laurence Skelly

She politickeyr Manninagh eh **Laurence David Skelly** OCS. V'eh reiht myr Eaghtyrane Tinvaal ayns Jerrey Souree 2021.

## Imraaghyn
Toshiagh reiltys

Ta **toshiagh reiltys**, ny **leeideilagh reiltys**, çheet er yn oikagh, ny yn nah oikagh, s'yrjey 'sy vanglane kiannoortagh jeh steat kionedeeagh, steat conastit, ny jeh coloin hene-reiltagh, ard hene-reiltagh, ny jeh reiltys elley as dy mennick ta'n toshiagh reill harrish coonseil hirveishee, possan dy hirveishee, ny scrudeyryn ta stiurey rheynnyn kiannoortagh. 'Sy diploamys, cha nee unnane "toshiagh reiltys" as "toshiagh steat" agh, ayns çheeraghyn ennagh, ayns ny Steatyn Unnaneysit myr sampleyr, ta'n daa oik mestit ry-cheilley ayns un dooinney.

Ta ughtarys toshiagh reiltys, lheid as eaghtyrane, shansyleyr, ny ard-vinishter, as y mooinjerys eddyr yn oik shen as undinyssyn steat elley, lheid as y mooinjerys t'ayn eddyr y toshiagh steat as y çhionnal slattyssagh, anchasley dy mooar eddyr steatyn kionedeeagh, as y mooinjerys shen bunnit er corys reiltys er lheh t'er ny ve reiht, cosnit, ny lhiassit harrish ny bleeantyn.

'Sy chooid smoo jeh coryssyn parlamaidagh, goaill stiagh reeriaghtyn bunraghtoil, ta'n toshiagh steat ny leeideilagh politickagh *de facto* er y reiltys, as t'eh freggyrt rish un hamyr jeh'n çhionnal slattyssagh er y chooid sloo. Ga dy vel mooinjerys freggyrtys formoil ayn rish toshiagh y steat, ta'n fer jerrinagh gobbraghey dy mennick myr jalloo toshee as keayrtyn t'eh goaill currym yn ard-shecter er hene ayns cooishyn er lheh, lheid as tra t'eh geddyn coyrle vunraghtoil voish toshiagh y reiltys ny fo currymyn ennagh jeh'n vunraght.

Ayns pobblaghtyn eaghtyraneagh ny ayns monarkaghtyn ard-chummaghtagh, s'mennick ta'n toshiagh reiltys ny hoshiagh steat chammah. S'mooar yn anchaslys t'ayn 'sy vooinjerys eddyr y leeideilagh shen as y reiltys, voish scarrey ny pooaraghyn dys slane-reiltys, rere bunraght (ny bun-leighyn elley) y steat shen.

## Imraaghyn
Fletcher Christian

She cumraag y chaptan er boayrd yn HMS ''Bounty'' car jurnaa yn Lieutenant William Bligh dys y Tahiti va **Fletcher Christian** (25 Mean Fouyir 1764 – 20 Mean Fouyir 1793). Haghyr y jurnaa shen eddyr 1787 as 1789 as eh shirrey lossreeyn troar arran. 'Sy talleydys er y ''Bounty'', ghow Christian stiurey as anney er y lhong voish Bligh er 28 Averil 1789. Va fir jeh ny talleyderyn faagit er y Tahiti, agh ren Christian as hoght talleyderyn elley, shey fir as un ven Tahitiagh jeig soie as baghey er Ellanyn Pitcairn anerit, as lostee ad y *Bounty*. Erreish da feddynys y valley beg ayns 1808, chur yn ynrican tarneyder va foast er mayrn coontyssyn streeuailtagh er baase Christian.

## Imraaghyn
Jodi Taylor (screeudeyr)

**Jodi Taylor**, ny **Isabella Barclay** keayrtyn myr far-ennym, she ughtar Sostynagh jeh far-skeealaght hendeeagh fansee far-skeealaght romansagh shendeeagh as far-skeealaght romansagh t'ee.

## Beashnys
 
Va Taylor ruggit ayns Bristol. Darree ee marish e shenn 'er sheshee dys Yorkshire. Ren ee obbraghey lesh Coonseil Choontae Yorkshire Hwoaie feie begnagh 20 bleeaney, ayns currymyn lheid as reireyder caaghyn lioarlann.
 
Hoilshee ee e chied lioar, *Just One Damned Thing After Another*, lioree hene er daa ynnyd-eggey jee-laadee. Fy yerrey, va'n laue-lioar shen eeckit ec Accent Press, hoilshee magh dagh obbyr lioree lurg shen derrey Mee ny Nollick 2018. Haink er Headline Publishing Group dy ve freggyrtagh son soilshaghey magh e obbraghey lurg Jerrey Geuree 2019.
 
Jiu, ta Taylor beaghey ayns Gloucestershire.

## Imraaghyn
Jodi Taylor

Foddee dy vel **Jodi Taylor** çheet er:

*Jodi Taylor (ben-aghteyr) (ruggit 1991), ben-aghteyr pornograafagh Americaanagh
*Jodi Taylor (screeudeyr), screeudeyr Sostynagh
*Jodie Taylor (ruggit 1986), bluckaneyr keirdey Sostynagh
Jodie Taylor

She bluckaneyr keirdey Sostynagh ee **Jodie Lee Taylor** (ruggit er 17 Boaldyn 1986). T'ee cloie myr bwoalleyder lesh San Diego Wave ass yn NWSL. Hoshee yn coorse club eck lesh y chlub ynnydagh Tranmere Rovers as va shaylyn giare eck lesh Birmingham City, Lincoln Ladies, as Arsenal. T'ee er ny chloie chammah harrish mooir ayns ny Steatyn Unnaneysit, 'sy Chanadey, 'syn Austrail, 'sy Toolynn, as 'sy Rank.

Chloie Taylor er son aegid Hostyn roish my ren ee e toshiaght ec y cheim hinsharagh ayns 2014. Scoaral ee yn chied dean 'sy varriaght cherroo-yerrinagh 2–1 noi'n Chanadey ec Cappan FIFA Mraane y Theihill, 2015. Chossyn Sostyn y boyn ooha 'syn yl-chloie shen. Chossyn Taylor y Vraag Airhey myr y deaneyder share ec Euro 2017, raad scoaral ee queig deanyn ayns kiare cloiaghyn.

## Imraaghyn

## Kianglaghyn magh

*Beashnys ec The Football Association
*
*
Alyssa Milano

She ben-aghteyr Americaanagh ee **Alyssa Jayne Milano** (ruggit er 19 Nollick 1972). Ta enney urree son e paartyn myr Samantha Micelli ayns *[[Who's the Boss?]]*, Jennifer Mancini ayns *[[Melrose Place]]*, Phoebe Halliwell ayns *[[Charmed]]*, Billie Cunningham ayns *[[My Name Is Earl]]*, Savannah "Savi" Davis ayns *[[Mistresses (straih hellveeish Americaanagh)|Mistresses]]*, Renata Murphy ayns *[[Wet Hot American Summer: 10 Years Later]]*, as Coralee Armstrong ayns *[[Insatiable (straih hellveeish)|Insatiable]]*.

Myr sheerloayreyder, ta enney mie er Milano son e paart 'sy ghleashaght MeToo ayns Jerrey Fouyir 2017.

## Kianglaghyn magh

* 
* 
* 
*
Amber Stevens West

She ben-aghteyr Americaanagh ee **Amber Dawn Stevens West** (ruggit er 7 Jerrey Fouyir 1986). Ta enney share urree son e paartyn myr Ashleigh Howard 'sy straih *[[Greek (straih hellveeish)|Greek]]* (2007–2011)* liorish [[ABC Family]],* myr Maxine 'sy sitcom *[[The Carmichael Show]]* (2015–2017) liorish NBC, as myr Claire Davis 'syn aittys *[[Happy Together (straih hellveeish 2018)|Happy Together]]* (2018–2019) liorish CBS. Chloie ee chammah ayns ny filmyn *[[The Amazing Spider-Man (fillym 2012)|The Amazing Spider-Man]]* (2012), *[[22 Jump Street]]* (2014) as *[[Jessabelle]]* (2014). Chloie ee yn paart toshee, Maya, 'sy fillym aittys *[[Love Jacked]]* voish y vlein 2018.

## Imraaghyn

## Kianglaghyn magh

*
*
Pete Postlethwaite

She aghteyr Sostynagh va **Peter William Postlethwaite** (7 Toshiaght Arree 1946 – 2 Jerrey Geuree 2011). Va enney share er myr aghteyr karacteyr.

Lurg paartyn beggey çhellveeish goaill stiagh *[[The Professionals (straih hellveeish)|The Professionals]]*, haink e chied rah da trooid y fillym hene-veashnyssagh Goaldagh *[[Distant Voices, Still Lives]]* (1988). Va brishey magh echey ayns Hollywood tra ren eh cloie David ayns *[[Alien 3]]* (1992) as va'n ard-ghoo echey shickyrit tra v'eh enmyssit son Aundyr Academy son yn Aghteyr Co-hassooagh Share son *[[In the Name of the Father (scannane)|In the Name of the Father]]*. Lurg y paart shen, chloie eh yn leighder dorraghey Mr. Kobayashi ayns *[[The Usual Suspects]]* as hie eh er oaie cloie ayns caghlaa sorçh dy filmyn.

Er y çhellveeish, chloie Postlethwaite Obadiah Hakeswill ayns *[[Sharpe (straih hellveeish)|Sharpe]]*. Dooyrt y stiureyder Steven Spielberg dy nee eshyn "yn aghteyr share 'sy theihll" erreish da ren eh obbraghey lesh ayns ''Amistad'' (1997). V'eh jeant ny Offishear Oardyr yn Impiraght Ghoaldagh ayns rolley Onnoryn y Vlein Noa, 2004. Ny sloo na mee erreish da geddyn baase, v'eh enmyssit son Aundyr BAFTA son yn Aghteyr Share ayns Paart Co-hassooagh son e chloie ayns *[[The Town (scannane 2010)|The Town]]* (2010).

## Imraaghyn

## Kianglaghyn magh

* 
*
Amanda Righetti

She ben-aghteyr Americaanagh ee **Amanda Righetti** (ruggit er 4 Averil 1983). Ta enney urree son e paart myr Grace Van Pelt ayns *[[The Mentalist]]*, chammah as e paartyn ayns *[[Friday the 13th (fillym 2009)|Friday the 13th]]*, *[[The O.C.]]* as *[[Colony (straih hellveeish)|Colony]]*.

## Imraaghyn

## Kianglaghyn magh
* 
*
Barry Keoghan

She aghteyr Yernagh eh **Barry Keoghan** (ruggit er 18 Jerrey Fouyir 1992). Ta enney mie er son e phaartyn er y scaailan, goaill stiagh cloiaghyn ayns scannaneyn seyrey as ard-scannaneyn. Ayns 2020, v'eh rang-oardit ec earroo 27 er rolley ny h-aghteyryn fillym Yernagh share liorish yn *[[The Irish Times|Irish Times]]*.

Ghow ny filmyn leah echey stiagh filmyn lheid as *[['71 (scannane)|'71]]* (2014), *[[Mammal (scannane)|Mammal]]* (2016), as *[[Trespass Against Us]]* (2016). Hooar eh moylley ayns 2017 son e paartyn ayns *[[Dunkirk (scannane 2017)|Dunkirk]]* (2017) liorish Christopher Nolan, as *[[The Killing of a Sacred Deer]]* (2017) liorish Yorgos Lanthimos, as hooar eh enmyssaght da'n Independent Spirit Award son y fillym jerrinagh. Chammah's shen, chloie eh ayns *[[American Animals]]* (2018), *[[Calm with Horses]]* (2019), raad hooar eh enmyssaght son Aundyr BAFTA son yn Aghteyr Share ayns Paart Co-hassooagh, as *[[The Green Knight (scannane)|The Green Knight]]* (2021). Ayns 2021, chloie eh Druig'sy fillym *[[Eternals (scannane)|Eternals]]*. Ayns 2022 chloie eh ayns *[[The Banshees of Inisherin]]* liorish Martin McDonagh, raad chossyn eh 
Aundyr BAFTA son yn Aghteyr Share ayns Paart Co-hassooagh as hooar eh enmyssaghtyn son Golden Globe as Aundyr Academy son yn Aghteyr Co-hassooagh Share.

Ta enney mie er chammah son e phaartyn çhellveeish, goaill stiagh y drama *[[Love/Hate (straih hellveeish)|Love/Hate]]* (2013) liorish RTÉ as y vyn-straih *[[Chernobyl (myn-straih)|Chernobyl]]* (2019) liorish HBO. She ambassadeyr da Dior eh Keoghan as Barretstown.

## Imraaghyn

## Kianglaghyn magh
* 
* Irish Film and Television Network: IFTN talks with Dunkirk actor Barry Keoghan
Rick Moranis

She aghteyr, fer aitt, kiaulleyder, screeudeyr arrane, screeudeyr, as gienteyder Canadagh eh **Frederick Allan Moranis** (ruggit er 18 Averil 1953). Haink eh magh 'sy straih aittys sketçh *[[Second City Television]]* (*SCTV*) ayns ny 1980yn as ayns shiartanse dy filmyn Hollywood, goaill stiagh *[[Strange Brew]]* (1983), *[[Ghostbusters]]* (1984) as *[[Ghostbusters II]]* (1989),* [[Little Shop of Horrors (scannane)|Little Shop of Horrors]]* (1986), *[[Spaceballs]]* (1987), *[[Honey, I Shrunk the Kids]]* (1989, as ny filmyn eiyrtyssagh ayns 1992 as 1997), *[[Parenthood (scannane 1989)|Parenthood]]* (1989), *[[My Blue Heaven (scannane 1990)|My Blue Heaven]]* (1990), as *[[The Flintstones (scannane)|The Flintstones]]* (1994).

Ayns 1997, ghow Moranis toshiaght er brishey liauyr voish yn aghteyrys son traa y chur rish e phaitçhyn myr dooinney treoghe. Cha ren eh cloie ayns fillym jantys-bio feie ny smoo na 20 bleeaney, agh chur eh e ghoo rish kuse veg dy filmyn bioghit, goaill stiagh *[[Brother Bear]]* (2003) liorish Walt Disney Animation Studios. Chammah's shen, skeayl eh magh albymyn aittys as haink eh magh ec cruinnaghtyn baanreydagh.

Ayns 2020, lurg brishey 23 bleeantyn voish filmyn jantys-bio, ren Moranis reih cloie ayns fillym eiyrtagh lesh *Honey, I Shrunk the Kids*, veagh enmyssit *[[Shrunk (scannane)|Shrunk]]*.

## Imraaghyn

## Kianglaghyn magh
 
* 
*
Amalthea (eayst)

She eayst Jupiter eh **Amalthea**. Ta'n trass cruinlagh s'niessey mygeayrt Jupiter echey mastey ny h-eaystyn ennit as v'eh ny wheiggoo eayst ve feddynit magh. Rere shen, t'eh enmyssit **** myrgeddin. Chammah's shen, t'eh ny wheiggoo eayst smoo mastey eaystyn Jupiter, lurg ny kiare eaystyn Galileagh. Ren Edward Emerson Barnard feddyn magh yn eayst er 9 Mean Fouyir 1892 as d'enmyssee eh yn eayst ass Amalthea voish y feayn-skeealleydaght Ghreagagh. She Amalthea va'n fo-phlanaid najooragh jerrinagh ve feddynit magh liorish baghtyn reayrtagh jeeragh; va dagh eayst elley feddynit magh liorish fotografeeaght ny jallooaghey bun-earrooagh.

Ta cruinlagh çhionn ec Amalthea as t'eh ny lhie çheusthie jeh oir vooie Fainney Sneeuane Amalthea ta crooit liorish joan ta ceaut magh ass eaghtyr Amalthea. Veagh Jupiter ry-akin 46.5 keimyn er crantessen voish eaghtyr Amalthea. She Amalthea yn eayst smoo mastey eaystyn sthie Jupiter as ta cummey meereiltagh as daah ruyagh echey. T'eh er credjal dy vel eh jeant ass rio doralagh as mooadyn gyn fys jeh stooghyn elley. Ta e chummaghyn thallooin goaill stiagh tuill vuillee vooarey as dreeyminyn.

Va jallooyn jeh reayn çhionn er Amalthea goit ayns 1979 liorish ny siyn spoar ''Voyager 1'' as ''2'', as liorish y chruinneyder ''Galileo'' ayns ny 1990yn.

## Imraaghyn

## Kianglaghyn magh

* Cur sheese er Amalthea liorish Solar System Exploration (NASA)
Tamala Jones

She ben-aghteyr Americaanagh ee **Tamala Reneé Jones** (ruggit er 12 Sauin 1974). Ta enney urree son e paartyn ayns filmyn lheid as *[[Booty Call]]*, *[[The Wood]]*, *[[Kingdom Come (fillym 2001)|Kingdom Come]]*, *[[The Brothers (fillym 2001)|The Brothers]]*, as *[[What Men Want]]*. Ta e paartyn mooarey goaill stiagh Tina, karacteyr aafilleydagh ayns *[[Veronica's Closet]]*; Bobbi Seawright ayns *[[For Your Love (straih hellveeish)|For Your Love]]*; as Lanie Parish 'sy drama kimmeeys *[[Castle (straih hellveeish)|Castle]]* liorish ABC.

## Imraaghyn

## Kianglaghyn magh

*
Sophia Bush

She ben-aghteyr as sheerloayreyder Americaanagh ee **Sophia Anna Bush Hughes** (ruggit er 8 Jerrey Souree 1982). Chloie ee Brooke Davis 'sy straih drama *[[One Tree Hill (straih hellveeish)|One Tree Hill]]* (2003–2012) liorish The WB/CW, as Erin Lindsay 'sy straih drama poleen *[[Chicago P.D. (straih hellveeish)|Chicago P.D.]]* (2014–2017) liorish NBC. She gienteyder as roltag 'sy phaart toshee, Dr. Samantha "Sam" Griffith, v'ee 'sy drama lheihys *[[Good Sam (straih hellveeish)|Good Sam]]* (2022).

Ta Bush er ny chloie ayns filmyn chammah, goaill stiagh *[[John Tucker Must Die]]* (2006), *[[The Hitcher (fillym 2007)|The Hitcher]]* (2007), *[[The Narrows (fillym)|The Narrows]]* (2008), *[[Chalet Girl]]* (2011), *[[Marshall (fillym)|Marshall]]* (2017), *[[Acts of Violence]]* (2018), as *[[Incredibles 2]]* (2018). Ta enney mie urree chammah son e obbyr vialagh as e sheerloayreydys sheshoil, goaill stiagh son y ghleashaght Time's Up as DoSomething.org.

## Imraaghyn

## Kianglaghyn magh

* 
* 
*
Pat Laffan

She aghteyr Yernagh va **Patrick Laffan** (8 Mean Souree 1939 – 14 Mayrnt 2019).	

Ta enney share er Laffan son e phaartyn myr y creckeyder bainney Pat Mustard 'syn episode "Speed " jeh'n sitcom *[[Father Ted]]* (1998) liorish Channel Four, as myr Mr Burgess ayns *[[The Snapper (scannane)|The Snapper]]* (1993) liorish Roddy Doyle.

## Imraaghyn

## Kianglaghyn magh
*
Jennifer Stone

She ben-aghteyr as boandyr Americaanagh ee **Jennifer Stone** (ruggit er 12 Toshiaght Arree 1993). Ta enney urree son e paart myr Harper Finkle 'sy straih *[[Wizards of Waverly Place]]* (2007–2012) liorish Disney Channel Original as *[[Wizards of Waverly Place: The Movie]]* (2009) liorish Disney Channel Original Movie. T'ee er ny chloie paartyn eigsoylagh ayns filmyn çhellveeish, goaill stiagh paart goo ayns *[[Dadnapped]]* (2009), yn ard-characteyr ayns *[[Harriet the Spy: Blog Wars]]* (2010) as Abby Hanover ayns *[[Mean Girls 2]]* (2011). Hooar Stone moylley cremeydagh son yn obbyr chloie eck 'sy fillym seyr *[[The In-Between (2019 film)|The In-Between]]* (2019), va screeuit eck hene chammah.

## Imraaghyn

## Kianglaghyn magh

*
Heather Chadwell

She ben-aghteyr Americaanagh ee **Heather Chadwell** (ruggit er 5 Boaldyn 1975 ayns Columbus, Ohio, SUA). Ta enney urree son e paartyn ayns ny filmyn *[[Dog Eat Dog (fillym 2016)|Dog Eat Dog]]* (2016) as *[[The Country Singer]]*, as 'sy straih hellveeish *[[Californication (straih hellveeish)|Californication]]* (2007).

## Kianglaghyn magh

*
Yurizan Beltran

She ben-aghteyr pornograafagh, craishteyder as ben-aghteyr cadjin Americaanagh va **Yurizan Beltrán** (2 Mee Houney 1986 – 13 Nollick 2017). Chammah's e coorse rahoil 'sy phornograafaght as 'sy chraishtey, ren Beltran cloie 'sy fillym atçhim *Werewolf in a Women's Prison* (2006) as 'syn aittys romansagh *[[Rice on White]]* (2017).

Car e coorse rahoil 'sy phornograafaght, hooar Beltran ard-ghoo jarrooagh voish e cremeyderyn as e cumraagyn. Harrish e coorse, hooar Beltran enmyssaghtyn çhynskylagh voish Adult Video News, NightMoves, XBIZ, as yn X-Rated Critics Organization.

Er 18 Nollick 2017, va corp Beltran feddynit 'syn arasane eck ayns California. Hooar ee baase rere anlught druggey.

## Aundyryn as enmyssaghtyn

## Imraaghyn

## Kianglaghyn magh

* Ynnyd-eggey oikoil
* Official website
* 
* 
*
Kyla Pratt

She ben-aghteyr Americaanagh ee **Kyla Alissa Pratt** (ruggit er 16 Mean Fouyir 1986). Chur ee e goo rish y characteyr Penny Proud 'sy chied straih vioghit da'n Disney Channel va enmyssit *[[The Proud Family]]*, as Breanna Latrice Barnes ayns *[[One on One (straih hellveeish)|One on One]]* liorish UPN. Erreish j'ee neen karacteyr Eddie Murphy y chloie ayns ny filmyn *[[Dr. Dolittle (fillym 1998)|Dr. Dolittle]]* as *[[Dr. Dolittle 2]]*, haink er Pratt dy ve ny ard-characteyr 'sy straih aayeant jeh'n chiartys ayns filmyn lheid as *[[Dr. Dolittle 3]]*, *[[Dr. Dolittle: Tail to the Chief]]*, as *[[Dr. Dolittle: Million Dollar Mutts]]*. Ta Pratt er ny chloie chammah ayns ny filmyn *[[Fat Albert (fillym)|Fat Albert]]*, *[[Hotel for Dogs (fillym)|Hotel for Dogs]]*, as *[[The Proud Family Movie]]*. Chammah's shen, t'ee er ny chloie 'sy straih *[[Let's Stay Together (straih hellveeish)|Let's Stay Together]]*. T'ee gobbraghey nish er *[[Black Ink Crew: Compton]]* liorish VH1 as mastey yn fwirran er *[[Call Me Kat]]* liorish Fox, as t'ee aavioghey paart Penny ayns *[[The Proud Family: Louder and Prouder]]* er Disney+.

## Imraaghyn

## Kianglaghyn magh
*
Donna Murphy

She ben-aghteyr Americaanagh ee **Donna Murphy** (ruggit er 7 Mayrnt 1959). Ta enney share urree son yn obbyr eck 'sy theater kiaullee. V'ee enmyssit son Aundyr Tony queig keayrtyn as chossyn ee y Ven-aghteyr Share ayns Obbyr Chiaullee daa cheayrt: son e paart myr Fosca ayns *[[Passion (cloie kiaullee)|Passion]]* (1994–1995) as myr Anna Leonowens ayns *[[The King and I]]* (1996–1997). V'ee enmyssit chammah son e paartyn myr Ruth Sherwood ayns *[[Wonderful Town]]* (2003), Lotte Lenya ayns *[[LoveMusik]]* (2007) as Bubbie/Raisel ayns *[[The People in the Picture]]* (2011).

Ren Murphy e toshiaght er Broadway myr ynnydagh 'sy chloie kiaullee *[[They're Playing Our Song]]* ayns 1979. Ta e cloiaghyn elley goaill stiagh obbraghyn lheid as *Song of Singapore* (1991) as *[[Hello Again (cloie kiaullee)|Hello Again]]* (1993), chammah as y caghlaays jeh Bette Midler myr y karacteyr enmyssagh ayns aavioghey Broadway jeh *[[Hello, Dolly! (cloie kiaullee)|Hello, Dolly!]]* (2017–2018). Ayns 1997, chossyn ee Aundyr Daytime Emmy son y Chloieder Ard-yinddysagh ayns Sur-obbyr Phaitçhyn son e paart ayns *Someone Had to be Benny*, episode jeh'n straih *[[Lifestories: Families in Crisis]]* liorish HBO. Ta e paartyn fillym goaill stiagh Anij ayns *[[Star Trek: Insurrection]]* (1998), Rosalie Octavius ayns *[[Spider-Man 2]]* (2004), Mother Gothel 'sy fillym bioghit *[[Tangled]]* (2010), as nane jeh ny scrudeyryn reiltyssagh ayns *[[The Bourne Legacy (fillym)|The Bourne Legacy]]* (2012). Ayns 2022, t'ee cloie Caroline Astor 'sy straih *[[The Gilded Age (straih hellveeish)|The Gilded Age]]* liorish HBO.

## Kianglaghyn magh

* Official Donna Murphy Facebook Page
* 
* 
*
Edward Emerson Barnard

She rollageyder Americaanagh va **Edward Emerson Barnard** (16 Nollick 1857 – 6 Toshiaght Arree 1923). V'eh er enney dy mennick myr **E. E. Barnard**, as v'eh coontit myr rollageyder baghtagh schleioil. Ta enney share er son feddyn magh kiart-ghleashaght Rollage Barnard ayns 1916, as ta'n rollage shen enmyssit ass.

## Comaidyn feddynit magh echey
Eddyr 1881 as 1892, ren eh feddyn magh 15 comaidyn, tree jeu nyn gomaidyn earishagh, as ren eh co-feddyn magh daa elley:
* C/1881, nagh row fogrit magh echey
* C/1881 S1
* C/1882 R2
* D/1884 O1 (Barnard 1)
* C/1885 N1
* C/1885 X2
* C/1886 T1 Barnard-Hartwig
* C/1887 B3
* C/1887 D1
* C/1887 J1
* C/1888 U1
* C/1888 R1
* C/1889 G1
* 177P/Barnard (P/1889 M1, P/2006 M3, Barnard 2)
* C/1891 F1 Barnard-Denning
* C/1891 T1
* D/1892 T1 (Barnard 3) – Y chied chomaid va feddynit magh liorish y fotografeeaght; aa-feddynit magh reesht ayns 2008 jeianagh myr 206P/Barnard-Boattini

## Jeeagh er neesht
*Barnard 33, (Neeal y Ching Chabbil)
*Barnard 68
*John Byrne
*Neeal California
Shera Bechard

She craishteyder Canadagh ee **Shera Lorraine Marie Bechard** (ruggit er 14 Mean Fouyir 1983 ayns Kapuskasing, Ontario, y Chanadey). V'ee reiht myr Playboy Playmate jeh'n Vee ayns Mee Houney 2010. Chammah's shen, t'ee cloie dy anvennick myr ben-aghteyr.

## Beashnys
Va Bechard ruggit 'sy Chanadey as v'ee troggit ayns Kapuskasing. Tra v'ee 18 bleeaney d'eash, darree ee dys Toronto son eiyrt er coorse myr craishteyder.

Tra v'ee ny craishteyder, ren ee obbraghey marish deiney lheid as Marcus Klinko, George Whiteside, Ian Cuttler as y craa-chiaulleyder as fer fotograf Bryan Adams. Ren ee obbraghey marish y stiureyder Andrew Thomas Hunt, reih ish cloie yn paart toshee Karma 'sy fillym *Sweet Karma* (2009).

Ayns 2011, she leggad lesh bunneyder Playboy Hugh Hefner v'ee.

Chur *[[The Wall Street Journal]]* coontys magh ayns Averil 2018 dy row molteyrys eddyr Bechard as y troggeyder argid da'n Phartee Pobblaghtagh Elliott Broidy. Erreish j'ee geddyn torragh liorish Broidy ayns 2017 jeianagh, va brey anappee eck. Ren e leighder, Keith Davidson, dellal eeckys er US$1.6 villioon myr argid tostid trooid Michael Cohen, leighder lesh Eaghtyrane ny Steatyn Unnaneysit Donald Trump ec y traa shen. Er 6 Jerrey Souree 2018, chur Bechard stiagh aghin leigh noi Broidy, Davidson as Michael Avenatti ayns California, prowal nagh row Broidy geeck y chooid elley jeh'n argid son e tostid.

## Imraaghyn

## Kianglaghyn magh
*
Tracy Coogan

She ben-aghteyr Yernagh ee **Tracy Coogan**. Ta enney share urree son e paart toshee 'sy fillym seyr *[[Zombie Honeymoon]]* voish y vlein 2004.

## Beashnys
Va Coogan ruggit as troggit ayns Baile Átha Troim, Nerin, myr nane jeh queig paitçhyn lesh Michael as Ann Coogan. Chloie ee da'n chied cheayrt ayns cloiaghyn theateragh tra v'ee 'sy scoill. Y sourey erreish j'ee irree ass yn ard-scoill, hie Coogan dys Caayr York Noa shassoo son Nerin ayns co-hirrey craishtee. Hannee ee ayns York Noa raad hooar ee paartyn ayns gientynyn ardan lesh Irish Repertory Theatre jeh *[[The Playboy of the Western World]]*, *[[The Colleen Bawn]]* as *Poor Beast in the Rain*. Haink e chied enmys scaailan myr paart beg myr craishteyder 'sy fillym *[[Celebrity (scannane 1998)|Celebrity]]* (1998) liorish Woody Allen. Ayns 2002 va paart ec Coogan ayns *Love without Borders*, straih hellveeish Rooshagh va jeant ayns Moscow. Hooar Coogan moylley mooar son e cloie myr ben heshee corp fo ghruiaghtys 'sy fillym cultys *[[Zombie Honeymoon]]* (2004), chossyn j'ee aundyr Fangoria Chainsaw ayns 2006 son y fillym share lesh bushaid injil. Va'n fillym kionnit ec Showtime dy skeaylley magh er JABE as er y çhellveeish. Ghow ee paart chammah da'n chooish ghiastylagh noi kanghyr y cheeagh *Bowling for Boobies* er 27 Jerrey Fouyir 2009 ayns Los Angeles marish Carlee Baker, Heather Snell, Brooke Lewis as Eve Mauro.

## Imraaghyn

## Kianglaghyn magh
* Tracy Coogan's website
* 
* Tracy Coogan's interview with Raymond Dowaliby in Scars Magazine
*  Tracy Coogan's interview with Dai Green on  HorrorNews.net